Breaking : દાહોદના સિંધી વેપારીના હત્યારા દિલીપ દેવળના રિમાન્ડ લેતા અશ્વિન બામાણિયા ઉર્ફે સોનુનું નામ કબૂલ્યું હતું અને સોનુ અને દિલીપે સિંધી વેપારીની હત્યા કરી હોવાનું કબૂલ્યું હતું. ત્યારબાદ પોલીસે વધુ ઊંડી પૂછપરછ કરતા આજ થી સાડા ત્રણ વર્ષ અગાઉ ગોદી રોડથી ગુમ થયેલ યુવાન વિરલ રમેશભાઈ ચાવડાની ગોળી મારી હત્યા કરી હોવાનું કબૂલ્યું હતું અને તે યુવકની લાશ ખરેડી ગામે પોતાના ખેતરમા જ 8 ફુટ ઊંડો ખાડો ખોદી દાટી દીધી હતી. આ તમામ બાબત દિલીપે કાબુલતા પોલીસે સ્થળ પર ઉભા કરેલા સિમેન્ટના પાયા વાળી જગ્યા ખોદાવતા વિરલ ચાવડાનું કંકાલ (હાડ પિંજર) અને તેના શરીર ઉપરના શર્ટ ઉપરથી તેના પિતાએ ઓળખી બતાવ્યો હતો. ત્યારબાદ પોલીસે આ નર કંકાલને દાહોદ સિવિલ હોસ્પીટલમાં લઈ જઈ અને ત્યાંથી ગાંધીનગર FSL ખાતે પૂરતા પોલીસ બંદોબસ્ત સાથે વધુ ફોરેન્સિક તપાસ માટે મોકલી આપેલ છે.